SPLOŠNIH POGOJEV IN POLITIKE ZASEBNOSTI ZA ČLANICE, KI ORGANIZIRAJO USPOSABLJANJA ZA MIKROODOKAZILA

1. **Splošni pogoji za udeležbo na usposabljanjih in izobraževanjih za mikrodokazila v okviru Biotehniške fakultete (BF UL)**

Splošni pogoji veljajo in se uporabljajo za udeležbo na usposabljanjih za mikrodokazila v okviru Biotehniške fakultete - Univerza v Ljubljani (BF UL), ki jih pripravlja Biotehniška fakulteta sama ali v sodelovanju z zunanjimi partnerji, razen v primeru, ko je s strani organizatorja pri posameznem programu drugače določeno.

Seznanitev in sprejem splošnih pogojev je sestavni del vsake prijave na usposabljanjih za mikrodokazila v okviru BF UL. Vsaka oseba, ki se prijavi na usposabljanja za mikrodokazila v okviru BF UL, s prijavo na program v celoti, nepreklicno in brezpogojno sprejema te splošne pogoje in politiko zasebnosti.

Splošni pogoji so v vsakokratni veljavni različici objavljeni na spletni strani organizatorja (<https://www.bf.uni-lj.si>) in se lahko občasno spreminjajo. Za posamezno prijavo in udeležbo na usposabljanjih za mikrodokazila v okviru BF UL veljajo Splošni pogoji, ki so v času prijave veljavni in objavljeni na zgoraj navedeni spletni strani.

**2.    Prijave in plačilo kotizacije**

**Prijave**

BF UL sprejema prijave na usposabljanja za mikrodokazila preko spletnega obrazca na platformi 1ka. Prijave se zbira do zapolnitve prostih mest oz. do vključno dva tedna pred začetkom programa usposabljanja za mikrodokazila UL - v kolikor na prijavnici ni navedeno drugače. V tednu pred začetkom izvedbe (3. 2. – 7. 2. 2025) organizator prijavljenim oz. kontaktnim osebam dokončno potrdi izvedbo in jih obvesti o poteku usposabljanja ali izobraževanja za mikrodokazila UL. Prijava na program je zavezujoča.

**Podatki na prijavnici**

Prijava na usposabljanjih za mikrodokazila v okviru UL vključuje naslednje podatke: ime in priimek, datum rojstva, področje dela in e-naslov.

**Plačilo programa izobraževanja**

**Brezplačna usposabljanja v okviru projekta NOO ULTRA@AGRIFOOD.**

**Usposabljanja in izobraževanja za mikrodokazila UL, ki potekajo v okviru projekta NOO ULTRA@AGRIFOOD so za udeležence brezplačna in** sofinancirana s strani Republike Slovenije, Ministrstvo za visoko šolstvo, znanost in inovacije ter Evropske unije – NextGenerationEU. Na spletni strani posameznega usposabljanja za mikrodokazila UL je navedeno, da so usposabljanja za mikrodokazila UL v okviru navedenega projekta brezplačna.

**3.  Odjave**

Prijavo na usposabljanje lahko kadarkoli prekličete s sporočilom na naslov marija.tomsic@bf.uni-lj.si. Skrajni rok za morebitno odpoved udeležbe s strani udeležencev je najmanj pet (5) delovnedni pred terminom začetka izvajanja usposabljanja – 10. 2. 2025.

1. **Namen uporabe osebnih podatkov**

Osebni podatki se zbirajo in obdelujejo v namene projekta NOO ULTRA@AGRIFOOD v okviru projekta UL za trajnostno družbo – ULTRA, znotraj Načrta za okrevanje in odpornost. Organizator usposabljanja zagotavlja, da bo vse prejete osebne podatke varoval skladno z Zakonom o varstvu osebnih podatkov (ZVOP-2) in Splošno Uredbo o varstvu posameznikov pri obdelavi osebnih podatkov (GDPR). Vse osebne podatke, navedene na prijavnem obrazcu in prejete tekom izvajanja usposabljanja, bo ustrezno hranil in varoval ter uporabljal samo za namen izvedbe programa, obveščanja o programu, za boljšo predhodno pripravo nosilca in izvajalca in potrebna poročanja v okviru projekta NOO ULTRA@AGRIFOOD. Osebni podatki se bodo v namen poročanja na projektu NOO ULTRA@AGRIFOOD in izdaje potrdila o opravljenem usposabljanju za mikrodokazila, posredovali Rektoratu UL in Ministrstvu za visoko šolstvo, znanost in inovacije.

Organizator osebnih podatkov brez izrecne privolitve posameznikov ne bo posredoval tretjim osebam, razen v primerih, ki jih določa veljavna zakonodaja, ali subjektom, s katerimi ima UL sklenjeno ustrezno pogodbo o obdelavi osebnih podatkov skladno z 28. členom GDPR.

1. **Spremembe in odpoved s strani organizatorja**

Organizator si zaradi objektivnih razlogov pridržuje pravico do spremembe vsebine usposabljanj za mikrodokazila v okviru BF UL, spremembe datuma in lokacije programa izobraževanja ter do odpovedi posameznega programa najmanj pet delovna dnevapred pričetkom programa, o čemer vse prijavljene pravočasno obvesti.

Organizator si prav tako v primeru višje sile pridružuje pravico do odpovedi programa, o čemer bodo prijavljeni obveščeni nemudoma oz. najkasneje na dan dogodka.

1. **Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja**

Prejeti osebni podatki se bodo obdelovali le toliko časa, dokler bo to potrebno za dosego namena, zaradi katerega se obdelujejo, torej dokler ne bo neposredna sklenitev pogodbe izvedena, oziroma projekt zaključen in roki za poročanje, spremljanje in hrambo pretečeni.

Skladno z Zakonom o varstvu dokumentarnega in arhivskega gradiva ter arhivih (Uradni list RS, št. 30/06, 51/14) je sprejet Klasifikacijski načrt Ministrstva za izobraževanje, znanost in šport, ki predpisuje rok in tip hrambe dokumentov, v katerih se nahajajo tudi osebni podatki. Dokumentacija o izvajanju mehanizma za okrevanje in odpornost se hrani v skladu s pravili hrambe dokumentarnega gradiva, vendar najmanj pet (5) let po zadnjem plačilu, prejetem od Evropske komisije v zvezi z izvajanjem načrta, z izjemo trajnega arhivskega gradiva.

Osebni podatki se po izteku roka hrambe uničijo, razen ko se skladno s Splošno uredbo o varstvu podatkov shranjujejo daljše obdobje, kot na primer za namene trajnega arhivskega gradiva, arhiviranja v javnem interesu oziroma v statistične namene ali za namene uveljavljanja, izvajanja ali obrambe pravnih zahtevkov.

1. **Stališča**

Vsebina usposabljanj za mikrodokazila v okviru BF UL odraža izključno stališča izvajalcev programov in nenujno tudi stališča fakultete, organizatorja oz. univerze.

1. **Informacije o obdelavi osebnih podatkov**

Osebne podatke, zbrane s prijavnim obrazcem, bo Biotehniška fakulteta (Jamnikarjeva 101, Ljubljana), pooblaščena oseba za varstvo osebnih podatkov kot upravljavec osebnih podatkov obdelovala za namen izvedbe usposabljanja za mikrodokazila ter izdaje potrdila o opravljenem usposabljanju za mikrodokazila (pravna podlaga člen 6(1)b Splošne uredbe o varstvu posameznikov pri obdelavi osebnih podatkov; GDPR). Prejeti osebni podatki se bodo obdelovali, dokler ne bo neposredna sklenitev pogodbe izvedena oziroma projekt zaključen in roki za poročanje, spremljanje in hrambo, pretečeni, in sicer najdlje pet let po zadnjem plačilu, prejetem od Evropske komisije v zvezi z izvajanjem načrta, z izjemo trajnega arhivskega gradiva . Vaše osebne podatke bo organizator usposabljanja posredoval Rektoratu UL, za namen izdaje potrdila o opravljenem usposabljanju za mikrodokazila ter preverjanja kakovosti v anonimizirani obliki ter MVZI za namen poročanja o projektu; v primeru, da vas na usposabljanje za mikrodokazila napoti vaš delodajalec, pa bomo vaše osebne podatke posredovali tudi njemu. S pisnim zahtevkom na elektronski naslov *marija.tomsic@bf.uni-lj.si*lahko kadar koli uveljavljate svoje pravice dostopa do osebnih podatkov, popravka, omejitve obdelave in (v določenem obsegu) prenosljivosti osebnih podatkov.

Kršitev varstva osebnih podatkov

V primeru kršitve varstva vaših osebnih podatkov in v primeru, da bi bila ob tem izkazana verjetnost, da bi taka kršitev varstva osebnih podatkov lahko povzročila veliko tveganje za vaše pravice in svoboščine, vas bomo o tem nemudoma obvestili.

V primeru kršitve varstva osebnih podatkov bomo brez nepotrebnega odlašanja, najkasneje pa v 72. urah po seznanitvi s kršitvijo varstva vaših osebnih podatkov, o njej obvestili pristojni organ.

Pravica do pritožbe

Pravico imate, da v primeru kršitve varstva osebnih podatkov zoper upravljavca vložite pritožbo pri pristojnem nadzornem organu na naslov: Informacijski pooblaščenec, Zaloška 59, 1000 Ljubljana ali na: gp.ip@ip-rs.si.